stanford-oval/wikipedia huggingface dataset:
דב שורין
הערות שוליים

1 2  Mark MacKinnon, Three storeys - and a nation - built by tragedy, The Globe and Mail, ‏May 3, 2008 (באנגלית)
↑  הפסוק מתחיל במילים: "וַיִּקְרָא שִׁמְשׁוֹן אֶל ה' וַיֹּאמַר ה' אלקים זכרני נא..."
↑  בריאיון לערוץ 10. דב שורין מלחין "זכרני נא" לא רואה בעיה בריקוד הסכינים, באתר בחדרי חרדים
↑  השיר חודש באותה תקופה כשיר הנושא של עונה 2 של הסדרה הבורגנים בביצוען של חני פירסטנברג ושרית וינו-אלעד והפך ללהיט.
↑  עמנואל שילה, גלגולו של ניגון, באתר ערוץ 7, י"ט בטבת תשע"ו, 31 בדצמבר 2015
↑   נקם אחת משתי עיני, קדימון הסרט  באתר יוטיוב
↑   "Settlers", במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007305253705171  ISNI: 0000 0001 0793 6029  MusicBrainz: 98c57ffb-9baf-4eb3-9e20-bde0bacd56ad  VIAF: 160482053   WorldCat (עם VIAF): 160482053 
הזמר רבי דב שורין יחד עם הרב יצחק גולדשטיין ראש ישיבת הר ציון הנקראת ישיבת התפוצות בירושלים בהעיר העתיקה במהלך שמחת בית השואבה בקבר דוד (סוכות ה'תשע"ד 2013)
דמיאן שאזל

| --- | --- |

דמיאן שאזל בפסטיבל סאנדנס 2014
 לידה:  19 בינואר 1985 (בן 39) פרובידנס, רוד איילנד, ארצות הברית
 מדינה:  ארצות הברית, צרפת 
 תקופת הפעילות:  מ-2008
 עיסוק:  במאי, תסריטאי
 מקום לימודים:  אוניברסיטת הרווארד  בית הספר התיכון פרינסטון 
 בן או בת זוג:  אוליביה המילטון (2018–?) 
 פרסים והוקרה:  2 פרסי גלובוס זהב פרס אוסקר לבמאי הטוב ביותר
 פרופיל ב-IMDb
 חתימה:   
 
דמיאן שאזל (באנגלית: Damien Chazelle; ‏נולד ב-19 בינואר 1985) הוא תסריטאי ובמאי קולנוע צרפתי-אמריקאי. הוא ביים את הדרמה הפסיכולוגית "ויפלאש" (2014), את הדרמה הרומנטית המוזיקלית "לה לה לנד" (2016), את הדרמה הביוגרפית "האדם הראשון" (2018) ואת הסרט התקופתי "בבילון" (2022).
עבור "ויפלאש", הוא היה מועמד לפרס האוסקר לתסריט המעובד הטוב ביותר. ההצלחה המסחרית הגדולה ביותר שלו הגיעה עם "לה לה לנד", שהיה מועמד ל-14 פרסי אוסקר, וזכה בשישה כולל הבמאי הטוב ביותר, מה שהפך אותו לאדם הצעיר ביותר שזכה בפרס בגיל 32. הוא ביים שני פרקים בסדרה המוגבלת של נטפליקס "The Eddy".
ביוגרפיה

שאזל נולד בפרובידנס, רוד איילנד, ב-19 בינואר 1985. הוא בנם של הסופרת וההיסטוריונית פרופסור לתולדות ימי הביניים סיליה (מרטין), אנגלו-קנדית במוצאה, ומדען המחשב הצרפתי ברנרד שאזל, המלמד כפרופסור באוניברסיטת פרינסטון. לפי רצון הוריו, נוצרים רומיים-קתוליים לפי דתם, הוא למד בבית ספר יהודי בפרינסטון. שאיפתו הראשונה הייתה תעשיית הקולנוע, אך לאחר מכן רצה להיות מוזיקאי והתאמץ מאוד כדי להיות מתופף ג'אז בבית הספר התיכון. הוא סיפר שהיה לו מורה קשוח למוזיקה שהיה ההשראה לדמותו של טרנס פלצ'ר בסרט הפריצה שלו, "ויפלאש". עם זאת, שלא כמו גיבור הסרט אנדרו ניימן, שאזל הצהיר שבאופן אינסטינקטיבי הוא תמיד ידע שאין לו כישרון להיות מוזיקאי דגול, ואחרי התיכון שב לתעשיית הקולנוע, שאותה הגדיר כאהבתו הראשונה. הוא סיים תואר ראשון בקולנוע במחלקה לאמנות חזותית ולימודי הסביבה באוניברסיטת הרווארד, שם פגש ב-2010 את אשתו לעתיד ג'זמין מק'גלייד, גם היא תסריטאית, במאית ומפיקה. השניים התגרשו ב-2014, ומשנת 2015 בת זוגו היא השחקנית אוליביה המילטון אותה הכיר בעת צילומי הסרט "לה לה לנד".
קריירה קולנועית

סרט הבכורה של שאזל כתסריטאי ובמאי היה "גאי ומדלן על ספסל בפארק". הוא השתתף בכתיבת התסריט לסרט "גירוש השדים האחרון חלק 2 (2013)" יחד עם אד גס דונלי. בנוסף, הוא כתב את התסריט לסרט "התו האחרון", סרט מתח שבו פסנתרן מתמודד עם איום ברצח תוך כדי נגינתו בקונצרט. שאזל הצהיר בראיונות שהוא אמנם עבד כתסריטאי פרילנסר, אך שאיפתו הייתה לביים בעצמו תסריט שכתב. הוא תיאר את "ויפלאש" כתסריט שכתיבתו נבעה מבריחה מתסריט אחר שבכתיבתו היה תקוע. "חשבתי לעצמי, זה לא עובד, אולי אניח לזה ואכתוב משהו על מתופף ג'אז בבית ספר תיכון". לדבריו, בתחילה לא רצה להראות את התסריט לאחרים מכיוון שהרגיש שזה אישי מדי, "שמרתי את זה במגירה".

"ויפלאש" זכה בהתעניינות מצד מפיקים, אך בתחילה אף אחד לא רצה לעשות את הסרט. התסריט בן 85 העמודים של שאזל הופיע ברשימה השחורה של 2012 כאחד מתסריטי הקולנוע הטובים ביותר שטרם הופקו לאותה שנה. בסופו של דבר נמצאו מפיקים לסרט, ביניהם הלן איסטברוק שהציע את ג'יי קיי סימונס לתפקיד המורה, טרנס פלצ'ר. גרסה מקוצרת של הסרט הופקה עבור פסטיבל סאנדנס 2013 והתקבלה שם. המימון עבור הסרט הושג, וב-2014 שוחררה הגרסה המלאה וזכתה לתגובות חיוביות באופן גורף.

״ויפלאש״ זכה בפרס הסרט הקצר הטוב ביותר בפסטיבל סאנדנס 2013, וב-2014 בפרסים חביב הקהל ובחירת השופטים, הפעם כסרט באורך מלא. כמו כן זכה הסרט בפרס הגדול ובפרס חביב הקהל בפסטיבל הסרטים האמריקאיים בדוביל ה-40. ב-15 בינואר 2015 קיבל ויפלאש חמש מועמדויות בקטגוריות שונות לפרס האוסקר, ביניהם התסריט המעובד הטוב ביותר עבור שאזל.
ב-2016 יצא לאקרנים סרט שביים וכתב, "לה לה לנד", סרט מוזיקלי בכיכובם של אמה סטון וראיין גוסלינג. הסרט הועמד למספר שיא של ארבע עשרה מועמדויות בטקס פרסי האוסקר וזכה בשישה פרסים, כולל פרס אוסקר לבמאי הטוב ביותר. הסרט זכה גם בשבעה פרסי גלובוס הזהב כולל לסרט הטוב ביותר, פרס גלובוס הזהב לבמאי הטוב ביותר - סרט קולנוע, פרס באפט"א לבמאי הטוב ביותר ופרס גלובוס הזהב לתסריט הטוב ביותר.
ב-2018 ביים את הסרט "האדם הראשון", סיפורו של האסטרונאוט ניל ארמסטרונג.
ב-2019 החל לעבוד על סרטו החדש "בבילון" (Babylon) בכיכובם של בראד פיט ומרגו רובי. הסרט, המתרחש בשנות העשרים, סביב תור הזהב של הוליווד, עלה לאקרנים ב-14 בנובמבר 2022.
דמוקרטיה אלקטרונית

דמוקרטיה אלקטרונית, היא שימוש בטכנולוגיות התקשורת האלקטרונית כמו האינטרנט לחיזוק התהליכים הדמוקרטיים ולסיוע בהגשמת החזון הדמוקרטי של "שלטון העם". דמוקרטיה אלקטרונית מאפשרת לאזרחים גישה אלקטרונית למידע על השלטון (Norris, 2003) ומסמלת מעבר ל"ממשל פתוח" המאפשר לאזרחים לא רק נגישות פסיבית למידע, אלא גם אזרחות אלקטרונית פעילה, eParticipation. דמוקרטיה אלקטרונית פעילה כוללת יידוע האזרחים, ייצוג האזרחים, הצבעה אלקטרונית, התייעצות עם אזרחים ויצירת מעורבות של אזרחים בקבלת ההחלטות של הממשל ובתוכניות ובפעילות השגרתיות של הממשל בנושאי מִנהל תקין, חברה אזרחית, עסקים וארגונים התנדבותיים.
ראו גם

דמוקרטיה דינמית
דמוקרטיה השתתפותית
דמוקרטיה ישירה
דאנל לייבה

דאנל לייבה גונסאלס (Danell Leyva Gonzalez; נולד ב-30 באוקטובר 1991) הוא מתעמל אמריקאי ממוצא קובני. הוא אלוף העולם במקבילים (טוקיו 2011) ובעל מדליית ארד אולימפית (לונדון 2012) בתחרות הקרב-רב.
חייו

לייבה נולד בעיר מטנסס שבקובה להורים שהיו מתעמלים בנבחרת קובה. כשהיה בן שנה, ערקה משפחתו למערב, והשתקעה במיאמי. בשנת 2006 השתתף לייבה לראשונה בתחרות ארצית, וב-2008 זכה במדליית זהב בתרגיל המתח באליפות אמריקה שנערכה בארגנטינה.
בשנת 2009 השתתף לייבה לראשונה באליפות העולם באתלטיקה, שנערכה באותה שנה בלונדון. הוא העפיל לשלב הגמר בתרגיל המתח, וסיים במקום הרביעי. באליפות העולם שנערכה ב-2010 ברוטרדם, סיים לייבה במקום הרביעי עם נבחרת ארצות הברית בתחרות הקבוצתית, במקום החמישי בתרגיל על המתח ובמקום 18 בתחרות קרב-רב אישי.
חייו > אלוף עולם

באליפות העולם שנערכה בטוקיו ב-2011 רשם לייבה את ההישג הטוב ביותר שלו, כשזכה במדליית הזהב בתרגיל המקבילים. נוסף לכך, זכה במדליית ארד עם נבחרת ארצות הברית, ובתרגיל הקרב-רב סיים במקום ה-24.
חייו > מדליית ארד אולימפית

באולימפיאדת לונדון (2012) זכה לייבה במדליית הארד בתחרות הקרב-רב אישי (לאחר שדורג ראשון במוקדמות), הוא סיים במקום חמישי בתרגיל על המתח ובמקום חמישי עם חבריו בתחרות הקבוצתית. בתרגיל המקבילים, אותו ביצע כאלוף העולם, סיים רק במקום ה-12 ולא עלה לגמר.
חייו > חייו האישיים

בשנת 2020, ביום היציאה מהארון הבינלאומי, יצא מהארון בציוץ בחשבון הטוויטר שלו כביסקסואל ופאנסקסואל.
הערות שוליים

↑  https://twitter.com/DanellJLeyva/status/1315396378999259140?ref_src=twsrc%5Egoogle%7Ctwcamp%5Eserp%7Ctwgr%5Etweet
דמיאן קודזיור

דמיאן קודזיור (בפולנית: Damian Kądzior; נולד ב-16 ביוני 1992) הוא כדורגלן פולני, המשחק בעמדת המגן והקיצוני בקבוצת פיאסט גליביצה.
קריירה

קודזיור נולד בביאליסטוק, פולין, שם הצטרף לאקדמיית הנוער של יגילוניה ביאליסטוק. הוא החל לשחק בקבוצה הבוגרת של יגלוניה ב-2012, ורשם 3 הופעות בטרם הושאל למוטור לובלין, בה כבש שמונה שערים ב-46 הופעות במשך שתי עונות. בינואר 2015 הושאל לדולצ'ן זאבקי, בה רשם 33 הופעות, וכבש 8 שערים.
ב-29 בפברואר 2016 הושאל קודזיור לויגרי סובלקי לעונה אחת. הוא כבש 4 שערים ב-14 הופעות במועדון. הוא עבר אליה בהעברה קבועה ב-1 ביולי 2016 וכבש 14 שערי ליגה ב-33 הופעות.
ב-4 ביולי 2017 חתם בגורניק זאבז'ה. הוא ערך את הופעת הבכורה שלו ב-15 ביולי, בניצחון 3–1 על לגיה ורשה. הוא כבש את שערו הראשון ב-10 בספטמבר, בניצחון 2–1 על ל.ק.ס. נצצ'ה.
ב-18 ביוני 2018 חתם בדינמו זאגרב. ב-23 באוגוסט ערך את הופעת הבכורה בניצחון 0–3 איסטרה פולה. ב-23 בספטמבר כבש שער בכורה בניצחון 3–5 על אינטר זפרשיץ'.
ב-29 באוגוסט 2020 חתם קודזיור לשלוש שנים באייבר מהלה ליגה. ב-12 בספטמבר ערך הופעת בכורה בתיקו 0-0 עם סלטה ויגו.
ב-19 בינואר 2021 עבר לאלניהספור מהליגה הטורקית בהשאלה עד תום העונה. יומיים לאחר מכן ערך הופעת בכורה בתיקו 1-1 עם ארזורומספור.
ב-19 ביולי 2021 חתם בפיאסט גליביצה מהליגה הפולנית. ב-25 ביולי ערך הופעת בכורה בהפסד 2–3 לראקוב צ'נסטוחובה. ב-27 בספטמבר כבש שער בכורה בקבוצה בהפסד 2–4 לקרקוביה קרקוב.
קריירה > נבחרת פולין

קודזיור ערך את הופעת הבכורה שלו בנבחרת פולין ב-11 בספטמבר 2018 במשחק ידידות נגד אירלנד. את השער הראשון שלו כבש ב-10 ביוני 2019 נגד נבחרת ישראל במוקדמות יורו 2020, משחק אותו ניצחה נבחרת פולין 0–4.
תארים

דינמו זאגרב
אליפות קרואטיה: 2019/2019, 2019/2020
הסופר קאפ הקרואטי: 2019
הערות שוליים

↑  Damian Kądzior w Górniku, www.90minut.pl
↑  Nova pojačanja vjeruju u uspješnu sezonu, gnkdinamo.hr (ב־)
↑  El internacional polaco Damian Kadzior, nuevo jugador armero | SD Eibar - Web Oficial, El internacional polaco Damian Kadzior, nuevo jugador armero | SD Eibar - Web Oficial (בספרדית)
↑  Son dakika | Alanyaspor, Damian Kadzior'u transfer etti, Milliyet (בטורקית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דמיאן קודזיור".
דמיאן סנדאו

| --- | --- |
דמיאן סנדאו, פברואר 2013
דמיאן סנדאו, פברואר 2013
 לידה:  23 באוגוסט 1982  (בן 42) ארצות הברית ווסטר, מסצ'וסטס, ארצות הברית
 שם במה:  אהרון סטיבנס דמיאן סנדאו איסטר באני איידול סטיבנס מר. ביג טיים דמיאן מיזדאו
 כינוי:  The Intellectual Savior of the Unwashed Masses
 משקל:  112 קילוגרם
 גובה:  1.93 מטר
 מקום מגורים:  מישיגן, דטרויט, ארצות הברית
 לאום:  אמריקאי
 קריירה מקצוענית:  23 ביוני 2001 – הווה (23 שנים)
 מאמנים:  קילר קובלסקי כאוטיק רסטלינג
 עמיתים:  קודי רודס המיז
אהרון סטיבן חדד (באנגלית: Aaron Steven Haddad; נולד ב-3 באוגוסט 1981), הידוע יותר בשם הבמה שלו, דמיאן סנדאו (Damien Sandow) הוא מתאבק מקצועי ושחקן אמריקאי, הידוע בעיקר בהיאבקות ב-WWE תחת שם הבמה שלו דמיאן סנדאו. החל מינואר 2017 הוא לקח הפסקה מההאבקות, וב-2019 הוא חזר לזירה, ולאחר זמן קצר הופיע לראשונה עבור ה-NWA בספטמבר 2019.
הישגים

מחזיק מזוודת "כסף בבנק" לאליפות משקל כבד לשנת 2013
אלוף הזוגות (עם המיז)
אליפות הגרנד של אימפקט (פעם אחת)
דורון ג'מצ'י

| --- | --- |

דורון ג'מצ'י במהלך משחק ראווה בטניס לזכרו של רלף קליין, 2010
 לידה:  1 ביולי 1961 (בן 63) רמת אפעל, רמת גן, ישראל
 עמדה:  קלע
 גובה:  1.98 מטר
 מספר:  12
 קבוצות כשחקן
 1978–1985 1985–1996 1996–1999  1999–2000:  מכבי רמת גן מכבי תל אביב מכבי ראשון לציון מכבי תל אביב
 הישגים כשחקן
 קלעי כל הזמנים של ליגת העל הישראלית (1)  אליפות ליגת העל בכדורסל (11)   גביע המדינה בכדורסל (7)    מלך הסלים של ליגת העל (3)
דורון ג'מצ'י (נולד ב-1 ביולי 1961) הוא כדורסלן עבר ישראלי. ג'מצ'י הוא אחד הקלעים הגדולים בתולדות הכדורסל האירופי. מלך הסלים של ליגת העל ושל נבחרת ישראל בכדורסל בכל הזמנים.
ביוגרפיה

ג'מצ'י נולד לזוג הורים ילידי עיראק ברמת גן, ולמד בתיכון בליך. את דרכו בכדורסל החל ג'מצ'י בקבוצות הילדים והנוער של מכבי רמת גן, והצטרף לשורות הקבוצה הבוגרת כבר שהיה בן 17. בהמשך עבר למכבי תל אביב עימה זכה בעשר אליפויות ובשישה גביעי מדינה, והגיע ארבע פעמים לגמר גביע אירופה לאלופות. אחרי 11 עונות בתל אביב (כאשר בשמונה מתוכן שימש כקפטן) עבר למכבי ראשון לציון ושיחק בה שלוש שנים. בגיל 38 חזר לעונת פרישה אצל פיני גרשון במכבי תל אביב והגיע לגמר האירופי הרביעי שלו. סך הכל זכה ב-11 אליפויות ובשבעה גביעי מדינה וכן הגיע ארבע פעמים לגמר גביע אירופה לאלופות.
הוביל את נבחרת ישראל לשבע הופעות באליפות אירופה ולהופעה אחת באליפות העולם, והופיע במדי נבחרת אירופה חמש פעמים. לאחר פרישתו מכדורסל השתלב בהנהלת מכבי תל אביב כאחראי על קשרי הקהילה ועל יחסי הציבור, וכיום הוא מכהן כסמנכ"ל השיווק וקשרי קהילה של מועדון הכדורסל מכבי תל אביב, מנהל את קבוצת הוותיקים מכבי 'רלף קליין' תל אביב ולעיתים קרובות גם מנחה אירועים של אוהדי מכבי תל אביב ביד אליהו שמתקיימים בעיקר במוזיאון של מכבי אשר נמצא בהיכל.
ב-24 באוגוסט 2000, לאחר 23 עונות בליגה הבכירה, הפסיק דורון ג'מצ'י לשחק כדורסל מקצועני. מהנבחרת פרש כבר ב-1997.
ג'מצ'י נודע כקלע מחונן. הוא מלך הסלים של ליגת העל בכל הזמנים (9,611 נקודות), ומלך הסלים של נבחרת ישראל בכדורסל בכל הזמנים (3,514 נקודות). בעונת 1982 קלע 40 נקודות בניצחון רמת גן על מכבי תל אביב בהיכל הספורט יד אליהו 96:91 ברבע גמר הפלייאוף. למרות הניצחון הפסידה רמת גן בשני המשחקים הנותרים בסדרה ונוצחה בסדרה.
הסל המפורסם ביותר שלו היה במדי מכבי רמת גן במשחק מול מכבי תל אביב בפברואר 1985 בהיכל הספורט מלחה (שהיה משחק החנוכה הרשמי של האולם) כאשר זרק כדור משלושת רבעי המגרש בשנייה האחרונה של המחצית וקלע סל אשר הישווה את התוצאה ל-41 בסיום המחצית. הסל נקלע נגד מכבי תל אביב, עת שג'מצ'י כבר הוחתם על ידה לעונת המשחקים הבאה. הסל שודר בתחנות טלוויזיה רבות ברחבי תבל, כולל שידור מחוף לחוף בארצות הברית.
במסגרת גביע אירופה לאלופות בעונת 1995/1996, במשחק מול ציבונה זאגרב קלע בשניית הסיום סל ניצחון מ-22 מטר.
בטקס שנערך ב-28 בפברואר 2008 לציון 50 שנה להיווסדות המפעלים האירופאים בכדורסל קיבל ג'מצ'י אות הוקרה מטעם היורוליג כאחד מ-13 הסמלים הגדולים של מכבי תל אביב בכל הזמנים.
ב-2011 מונה לדוברו של אלי טביב, בעלי הפועל תל אביב, בצעד שעורר עליו את זעם אוהדי הפועל ומכבי כאחד. כעבור זמן קצר סיים את תפקידו.
ב-2012 השתתף בתוכנית הריאליטי "הישרדות" V.I.P והיה המודח השלישי.
ג'מצ'י נשוי ואב לשלוש בנות.
שיאים בהם מחזיק

מלך הסלים של הליגה 4 פעמים, בעונות 1981/82, 1983/84, 1984/85, 1998/99.
11,486 נקודות בכל המסגרות בישראל, מדורג ראשון ברשימת הקלעים בישראל.
9,592 נקודות ב-466 משחקי ליגה.
מלך הסלים של נבחרת ישראל בכדורסל עם 3,515 נקודות.
שיאן ההופעות במדי נבחרת ישראל, 191 הופעות.
4,001 נקודות בהופעות בגביעי אירופה.
815 שלשות בקריירה (מקום ראשון בארץ).
דיסטוניה

| --- | --- |

חולה המתאפיין בדיסטוניה
 תחום:  נוירולוגיה 
 טיפול:  botulinum toxin Type B  botulinum toxin type A 
 קישורים ומאגרי מידע
 eMedicine:  312648 
 MeSH:  D004421
 סיווגים
 ICD-10:  G24.924.9 
 ICD-11:  MB47.4 
 
דִּיסְטוֹנְיָה (בעברית: פֶּרַע מֶתַח שְׁרִירִים, פֶּרַע מֶתַח) היא הפרעה נוירולוגית-תנועתית המתבטאת בכיווצי שרירים חזקים ולא רצוניים המביאים לכדי תנוחות חריגות או תנועות חזרתיות (רפטטיביות). לדוגמה, דיסטוניה בשריר הזרוע התלת ראשי, עשויה לגרום ליד לקבל מנח עקום ומיקום שונה מהסטנדרטי. אצל חולי דיסטוניה, כיווצי השריר יכולים להופיע כתוצאה מהפעלת שרירים או באופן פתאומי ללא קשר לפעילות. דיסטוניה עשויה להשפיע על שרירים ספורים, על קבוצות שרירים סמוכות ואף על כלל שרירי השלד. הופעותיה אצל חולים שונים עשוי להיות מגוונות.
התסמונת מוכרת משנת 1908, ומאז ניסו מומחים רבים לתאר את המחלה על כל מורכבותה. נראה שדיסטוניה יכולה להיות ממוקמת בשרירים בודדים (Focal dystonia) או בגף אחד בצוואר (Torticollis), בפנים ובמיוחד בשרירי העיניים (בלפרוספזם Blepharospasm).לעיתים תופיע במחצית הפנים לאחר שיתוק היקפי של חצי פנים (Hemifacial spasm) או סביב פעילות מסוימת המעוררת אותה, כמו כתיבה (Writer cramp) ונגינה (Musician cramp). הצורות החלקיות מופיעות בגילים שונים, בדרך כלל אצל מבוגרים. במקרים אלו מטפלים בדיסטוניה רק כשהיא מפריעה בעבודה ובתפקוד השוטף. דיסטוניה יכולה לכלול אזורים צמודים כמו פנים וצוואר, מחצית גוף (Hemidystonia), או יכולה לנדוד בין חלקים שונים בגוף עד לדיסטוניה כללית (Generalized dystonia).
שכיחות המחלה בעולם היא 3.4:100,000, והיא השלישית בשכיחותה בהפרעות התנועה אחרי פרקינסון ו- Essential tremor. שכיחות זו גבוהה יותר באורח ניכר בקרב יהודים אשכנזים 1:6,000- 1:2,000 כפי שנמצא במחקרים אחרונים. אזור ליטא נחשב כמקור של מוטציה גנטית זו כבר למעלה מ-350 שנה, וההסבר לכך עשוי להיות צפיפות גבוהה של אוכלוסייה אשכנזית באזור זה ונישואים תוך-קהילתיים משפחתיים רבים בעבר [דרוש מקור].
סיווג

דיסטוניה כללית – יכולה לנבוע מסיבות שונות כגון נזק מוחי, תרופות, ייתכן סוג אידיופתי (ללא סיבה ברורה) או תורשתי. הסוג התורשתי מתאפיין במחלה המתחילה בגפיים התחתונות ולאט לאט עולה למעלה. זוהי הצורה הקשה ביותר של דיסטוניה, המתחילה בדרך כלל בגילאים צעירים מאוד. דיסטוניה כללית שכיחה בעיקר אצל יהודים אשכנזים ובעיקר אצל ליטאים, אצלם מצאו פגם גנטי אופייני מאוד.[דרוש מקור]
דיסטוניה פוקאלית – דיסטוניה שכיחה ביותר, אשר מופיעה במקומות מוגבלים בגוף. לדוגמה, דיסטוניה המוגבלת לשרירים שסביב העין, לצוואר, שרירי הלוע, קבוצת שרירים בודדת בזרוע וכו'. צורה זו של דיסטוניה מעוררת על ידי פעילות מונוטונית, כגון נגינה או הקלדה.
דיסטוניה סגמנטלית – תוקפת יותר מחלק אחד (כמו הפוקאלית). לדוגמה, Hemidystonia שגורמת לדיסטוניה ביד וברגל באותו הצד של הגוף. דוגמה נוספת היא Multifocal Dystonia שגורם לדיסטוניה בחלקים שונים בגוף.
המחלה יכולה להיות ראשונית, על רקע פגם תורשתי (ידועים היום 13 פגמים גנטיים הגורמים לדיסטוניה בצורות שונות), או משנית לפגיעה של המערכת הדופמינרגית של המוח ממחלות שונות, כמו: פגיעות מחוסר חמצן בלידה, מצבים של דום לב או דום נשימה, תאונות עם חבלת ראש, אירוע במוח, תסמונת קרישיות-יתר של דם, הרעלות עם Co, Mn, Cyanide, דלקות מוח מנגיפים (Encephalitis) ונטילת תרופות שונות בעלות השפעה על המוח כמו נוירולפטיקה (לדוגמה Halidol) שניתנות כטיפול במחלות פסיכיאטריות, אך גם נטילת תרופות פופולריות כנגד בחילות וסחרחורות כמו Pramin, Modal.
סימנים ותסמינים

בדיסטוניה של פתלת ללא סיבה ידועה (אידיופתית), התקפים מתחילים בגילים 6–12. תסמינים מוקדמים יכולים להיות מתונים או חמורים. השרירים מתכווצים לאט ובאורח אנומלי, מה שגורם לפתולים ולסבובים.
דיסטוניה מתחילה בדרך כלל ברגל אחת או בכף הרגל, היא עשויה להישאר מוגבלת לפלג הגוף העליון או לרגל, אולם לעיתים היא מקיפה את הגוף כולו, ומגבילה בסופו של דבר את הילד לכיסא-גלגלים.
דיסטוניה אחרת היא התכווצות שריר עיקשת בעת כתיבה (הגם שלא כל התכווצויות השריר בעת כתיבה נובעות מדיסטוניה).
דיסטוניה של פתלת ללא סיבה ידועה המתגלה אצל בוגרים מתחילה בדרך כלל בפנים או בשריר הזרוע ולרוב אינה עוברת לחלקים אחרים בגוף.
עווית העפעף (פלפרוספזם) היא סוג של דיסטוניה המתבאטת בין השאר, בכך ששמורות העיניים נעצמות שוב ושוב באופן לא רצוני.
קורה שרק עין אחת מושפעת בתחילה, אולם בסופו של דבר מושפעת גם העין האחרת. התהליך מתחיל בדרך כלל במצמוץ מופרז, בעצבנות עיניים או ברגישות קיצונית לאור בוהק.
אנשים רבים הסובלים מעווית העפעף מגלים דרכים לשמור על עיניים פקוחות, ובכלל זה פיהוק, זמרה, או פתיחה רחבה של הפה. טכניקות אלו מאבדות מיעילותן עם התחזקות ההפרעה.
עווית העפעף יכולה לפגוע באופן חמור בראייה.
צווארת עוויתית (ספסמודיק טרטוקוליס) היא דיסטוניה הקשורה בשרירי הצוואר.
לקות עוויתית של השמעת הקול (דיספוניה ספאסמודית) פוגעת בשרירים השולטים על הדיבור .
לאנשים הסובלים מהפרעה זו יש בדרך כלל רעד מהותי גם במקום אחר בגוף. עוויתות של שרירי מיתרי הקול עשויות לחסום דיבור לגמרי או לעשות את צליל הדיבור למתוח, רוטט, גס, מזדעזע, חורקני מקוטע או משובש וקשה להבנה.
בעולם הספורט ידועה דיסטוניה מסוג קשה במיוחד, המכונה ייפס. הביטוי העיקרי שלה הוא התכווצות ספונטנית של שרירי כפות הידיים ושורשי כפות הידיים, באופן שעושה את התנועות לבלתי אפשריות כמעט. מקצוענים רבים נפגעו ונפגעים מעוויתות שרירים אלה עד כדי פגיעה בקריירה שלהם.
בדומה לכך עוויתות מוזרות בכפות הידיים ובזרועות של נגנים המונעות מהם לנגן, עשויות גם הן להיות לקות במתח השרירים.
צורות מסוימות של לקות במתח השרירים מתקדמות במרוצת הזמן, התנועות נעשות מוזרות יותר ויותר.
התכווצויות שרירים חמורות יכולות לכפות על הצוואר ועל הזרועות תנוחות מוזרות ולא נוחות.
סיבות

על אך שדרוש יותר מחקר, ישנה הסכמה רחבה למדי שלקות במתח השרירים נובעת מפעילות יתר בכמה אזורים במוח- בעיקר בגרעיני הבסיס (הגרעינים הבזליים) וייתכן שאף ברמה (התלמוס). מחקרים חדשים מראים מעורבות רשתית של מספר אזורים מוחיים בהפרעה. 
עם הסיבות ללקות במתח השרירים נמנים לקוי חמור באספקת חמצן למוח בעת הלידה או בהמשך החיים, מחלת פרקינסון, טרשת נפוצה, רעילות בשל הצטברות מתכות מסוימות (למשל, נחושת במחלת וילסון) ושבץ.
תרופות אנטי-פסיכוטיות יכולות לגרום לסוגים מסוימים של לקות במתח השרירים, לרבות סגירה לא –רצונית של העפעפיים (עווית העפעף, בלפרוספזם), פיתול לא רצוני של הצוואר (צווארית עוויתית (ספאסמודיק טורטיקוליס)) העוויות פנים ותנועות לא רצוניות חוזרות ונשנות של הפה והלשון (טרדיוב דיסקינזה) לקות במתח השרירים כרונית נובעת, בדרך כלל, מסיבות גנטיות.
טיפול

טיפול בגורם לדיסטוניה, אם הוא ידוע, מפחית בדרך כלל את הלקות. למשל, תרופות המשמשות לטיפול במחלת פרקינסון יכולות להיות יעילות לטיפול במתח השרירים הקשורה למחלה זו.
כאשר מדובר בדיסטוניה שמקורה בשימוש בתרופה אנטי-פסיכוטית, הזרקה או בליעה מידיות של דיפנהידראמין עוצרות בדרך כלל את האירוע במהירות והשימוש בתרופה האנטי פסיכוטית נפסק.
ע"פ מחקר שנערך בבית החולים וולפסון נמצא שבעקבות טיפול באמצעות שמן העשיר ב-CBD נמצא שיפור בקרב הסובלים מדיסטוניה.
אם הסיבה לדיסטוניה אינה ידועה הטיפול מוגבל. מצבם של חלק מהחולים, בייחוד ילדים הסובלים מצורה תורשתית של לקות במתח השרירים (הקרויה דיסטוניה הגיבית לדופה - Dopamine-responsive dystonia אנג'), משתפר בצורה דרמטית בעקבות טיפול בלבודופה. אפשר להשתמש בבנזודיאזופינים שהם סוג של חומרי הרגעה מתונים. בקלופן (בקלוסן), חומר מרפה שרירים, יכול להינתן דרך הפה או באמצעות משאבה המושתלת בתעלת השדרה. תרופות אנטי-כולינרגיות כמו תראיהקסיפנידיל (ארטן) ודיפנהידראמין, עוזרות לפעמים אולם גם גורמות לתופעות לוואי, כמו נמנום, יובש בפה, טשטוש ראייה, סחרחורת, עצירות, קשיים בהשתנה ורעד, בייחוד אצל קשישים. התרופות האנטי פסיכוטיות קלוזאפין (לפונקס) ואולנזפין עשויות להועיל.
זריקות של בוטולין (רעלן חיידקי המשתק את השרירים) לשרירים פעילים מדי התגלו כטיפול המוצלח ביותר. הזריקות הללו מועילות בייחוד ללוקים בעווית העפעף, בצווארת עוויתית או בדיספוניה ספסמודית.
אם הטיפול התרופתי אינו יעיל והתסמינים חמורים, אפשר לבצע ניתוח. בכלל זה פאלידוטומיה (הרס של אזור זעיר בגנגליונים הבזליים) והשתלת אלקטרודות לגירוי של אותו אזור מוחי עצמו.
פיזיותרפיה מסייעת לחלק מהחולים, בייחוד למי שמטופל בבוטלין.
טיפול הזרקת הרעלן בוטולין, המוכר בעולם למעלה מ-10 שנים מאושר בסל הבריאות לשני מצבים הקשורים בדיסטוניה מוקדית אשר פוגעת באופן קשה באיכות התפקוד והחיים:
Blepharospasm - התכווצות של שרירים הסוגרים את שתי העיניים בכל גירוי של אור, בעיקר בחשיפה לשמש. במצב זה האדם נדרש להיעזר בידיים על מנת לפקוח את עיניו, להרכיב משקפי שמש רוב הזמן, ולפעמים כמו עיוור ממש, הוא זקוק לליווי, אינו עצמאי ואינו מסוגל לנהוג.
דיסטוניה של הצוואר Torticollis - התכווצות בררנית של שרירי הצוואר כשמסובבים ראש לצד, או בציר קדמי-אחורי, עד לכאב ואי-יכולת לשחררו באופן עצמאי. לפעמים המצב מחמיר בהליכה. עם הזמן כאבים בצוואר ושינויים בחוליות הצוואר גורמים לסיבוכים נוספים. מגע עם עצם או עם גוף זר יכולים לשחרר לשניות את התנועה הביזארית, ואנשים מחפשים לעצמם תנוחות עם תמיכת ראש כדי לתפקד.
ראו גם

מחולית
דיסקינזיה מאוחרת
הערות שוליים

↑  Dystonia - Symptoms, Causes, Treatment | NORD, rarediseases.org (באנגלית אמריקאית)
↑  Dystonia, www.hopkinsmedicine.org, ‏2019-11-19 (באנגלית)
↑  Dystonia - Symptoms and causes, Mayo Clinic (באנגלית)
↑  H. A. Jinnah, Diagnosis & Treatment of Dystonia, Neurologic clinics 33, 2015-2, עמ' 77–100 doi: 10.1016/j.ncl.2014.09.002
↑  Dystonia – Classifications, Symptoms and Treatment, www.aans.org (באנגלית)
↑  Brian D. Berman, H.A. Jinnah, Dystonia, Neurology: Clinical Practice 5, 2015-6, עמ' 232–240 doi: 10.1212/CPJ.0000000000000128
| --- | --- |
בקרת זהויות :  NLI: 987007567962705171  BNE: XX550976  BnF: cb12049762x (data)  LCCN: sh85040348  NDL: 01025772  NKC: ph119669 
תסמינים
האיחוד הדמוקרטי והסוציאליסטי של הרזיסטאנס

| --- | --- |
 מדינה:  הרפובליקה הצרפתית הרביעית
 מנהיגים:  רנה פלוון 
 תקופת הפעילות:  1945–1964 (כ־19 שנים) 
 אידאולוגיות:  סוציאליזם 
 מיקום במפה הפוליטית:  מרכז ל-מרכז-ימין
 ארגונים בינלאומיים:  האינטרנציונל הליברלי
 
האיחוד הדמוקרטי והסוציאליסטי של הרזיסטאנס (בצרפתית - "Union démocratique et socialiste de la Résistance" ובראשי תיבות - UDSR) הייתה מפלגת מרכז-שמאל צרפתית שפעלה בתקופת הרפובליקה הצרפתית הרביעית בין 1947 ל-1958 והייתה מבין מייסדות האינטרנציונל הליברלי בשנת 1947.
המפלגה נוסדה ב-1945 בידי אנשי הרזיסטאנס הלא קומוניסטים, ששאפו לאחד את כל חברי הרזיסטאנס שאינם קומוניסטים למסגרת אחת. יזמה זו כשלה שכן עלייתם וארגונם מחדש של גופים מפלגתיים אחרים, המפלגה הסוציאליסטית הצרפתית והמפלגות הגוליסטיות, משכו חברים רבים ברזיסטאנס. המפלגה התגבשה לבסוף כמפלגת מרכז-שמאל קטנה בעלת נטיות ליברליות, בהנהגת איש צרפת החופשית, רנה פלוון.
בתחילת ימי הרפובליקה הרביעית שלטה ברפובליקה ברית בין הסוציאליסטים, הקומוניסטים, והמפלגה הרפובליקנית הפופולרית בעלת הנטיות הקתוליות (MRP). ה-UDSR הייתה באופוזיציה למפלגות אלו, ורק לאחר שברית זו נשברה, עם עזיבת הקומוניסטים את ממשלתו של פול רמדיה נטלה המפלגה חלק בברית המפלגות שכונתה "הכוח השלישי" והתיימרה לייצג את הכוח ברפובליקה הרביעית שאינו קומוניסט או אינו גוליסט. במשטר הרעוע של הרפובליקה השלישית, ובהינתן ההרכב הקואליציוני בשנות החמישים הראשונות ניתן כוח רב למפלגות מרכז קטנות מסוג זה, ואכן, רנה פלוון זכה בתפקיד ראש ממשלת צרפת פעמיים בשנים 1950–1951. מנהיגותו של פלוון החזיקה מעמד עד 1953 ואז החליף אותו פרנסואה מיטראן בראשות המפלגה, והוביל קו שמאלי יותר מפלוון שנחשב לשמרן.
ב-1956 השתתפה המפלגה בקואליציה הרחבה "החזית הרפובליקנית" שהקים פייר מנדס פראנס, שזכתה בבחירות. שנתיים לאחר מכן התפלגה המפלגה, כאשר מיטראן התנגד לשובו של דה גול לעמדת השלטון במהלך משבר מאי 1958, ופלוון והשמרנים תמכו בדה גול.
המפלגה שרדה עד שנת 1964 ואז התאחדה עם המפלגה החדשה שהקים מיטראן "ועד המוסדות הרפובליקנים" (CIR) שבסופו של דבר התאחדה עם המפלגה הסוציאליסטית הצרפתית.